32 
primi Americam intrarunt, ubique culices (Mosquitos) invenerunt, eorumque agminibus ita sunt excruciati, ut mi¬ 
nima animalcula quasi defendendae terrae provinciam in se suscepisse viderentur. Pizarri milites in terra con¬ 
tinente prope lUia dei Gallo illorum examinibus, crudeli ictu persequentibus hoc solum modo sese subducere potu¬ 
erunt, ut corpora infoderent. (Ilerr. Hist. de las Ind. occid. Dec. III. Lib. 10. cap. 2.). Indi, ad litus bdreale me- 
xicanum habitantes, placentas (Empanados) e simuliis (Mosquitos) conficere consueverunt; non mirum, quod Indi 
fere omnia devorant. (Herrera 1. c. Dec. IV. Lib. 9. cap. 8.) Immensa Simuliorum et Pulicis penetrantis copia 
praeter fluvii inundationes causa fuit, colonis, qui ad rupem et in pago Curiquima secundum Oronoci flumen hos- 
pitarunt, in alias terras migrandi. (Humb. Voy. Edit, franc. tom. II. pag. 232.) — Piso (1. c. p. 288. seq.) va¬ 
rias Culicum et Simuliorum species enumerat, quae dicuntur: Marigut, Rhatiu, Mlierobi, Caua, Taturdna, Je- 
iinga, Phiu. Brasilianos „parvis Cicindelis splendidissimis^ non solum ad noctis tenebras illuminandas, sed ad fugan¬ 
dum quoque molestissimum culicum genus uti enarrat. — Barrere (1. c. p. 194.) tres species Dipterorum hominem 
vexantium memorat: 1) Culicem magnum, longipedem, omnium molestissimum. Ictus pruritum pustulis et tumore 
comitatum causat. Copiosissimus in Insulis Indiae occidentalis occurrit, 2) C. minorem vulgatissimum Maragoin 
dictum. 3) C, omnium minimum, Moustique vocatum, Simulii generi adseribendum. — Culices Hispani Mosquitos^ 
Quaranii Meini aliosque Natiu, Abipones /lyfe, vel /Ipatdye vocant. Utroque vocabulo culicum frequentiam deno¬ 
tant. Vox a^te equidem multos significat. Ajiataye a Lapatci derivatur, quod stoream, quae pro tecto adhibetur, 
significat. Sane Culicibus, qui Paraquariam vexant, denumerandis ut nulla par arithmetica, sic tolerandis quanta¬ 
cunque patientia impar esse videtur. Culices alii ab Abiponibus Yeliit, ab Hispanis Jejennes dicti, fors nomine a 
Gehenna derivato , veluti e Styge oriundi, prioribus multo graciliores sunt, sed insolentiores. Quamvis enim mo¬ 
lesto vocis clangore careant, per os, per aures, per nares turmatim irrepunt, acerrimeque, quam insederint cor¬ 
poris partem compungunt. (Dobrizhofer 1. c. II. p. 360.) — Quam plurimum ad nostram cognitionem Dipterorum 
illorum homines infestantium cl. Humboldtii egregiae observationes contribuerunt, quarum nonnullas tantum ma¬ 
ximi momenti inserendas suscipio. Interdiii vexant Simulia (Mosquitos) ct Culicis species Jejen dicta, noctu Zan- 
cudos, culices quidam magni, formidabiles, longipedes. Diptera illa praesertim in infimo aeris strato, immediate 
4 , 
supra terram posito, usque in altitudinem 12 — 15 pedum elevato hospitantur, idque quasi vapore venenato 
implent. Copia animalculorum innumertibili magni terrae tractus fere deserti redduntur. Tormentum, quod infe¬ 
runt, plaga de las mosquas, semper semperque in ore omnium est incolarum, ad flumina magna Americae meridi¬ 
onalis habitantium. Distributio eorum geographica non solum a regionis calore, humiditate aut sylvarum densitate 
sed a momentis topicis, ardue extricandis dependere videtur. In planitiebus herbidis montium, supra quatuor cen¬ 
tum orgyas elevatis, aeque ac in planitiebus aridis, e. g. ad Cumana et Calobozo, culices copia non majore pro¬ 
veniunt, quam in regionibus europaeis maxime habitatis. In medio fluminum rariores occurrunt quam ad ripas. In¬ 
numerabiles procreantur prope urbem Nueva Barcellona et regione versus occidentem sita. Prope portum parvum 
Higuerote et ad ostium fluvii Unare dicti incolae tantum capite libero, in arenam sese infodiunt, ut eorum ictus 
evitent. Enormi multitudine occurrunt ad flumina magna, praesertim in superiore parte Orinoci, Japura, Madeira. 
Ab aquis sic dictis nigris (Atahapo, Terni, Tuamini, Rio negro) Simulia abhorrent; e contra Culices aut Zuncu~ 
dos ibi copiosi, qui in fluviis nonnullis aquae albidae rarius occurrunt, alios tamen, uti fluvium Amazonum, ubi¬ 
que infestant. Species variae Dipterorum pungentium non contemporaneae, sed successione determinata proveni¬ 
unt. A hora sexta matutina usque ad quintam vespertinam Simulia aut Mosquitos adsunt. Hora ultima ante solis 
occasum Culices tempraneros dicti molestant. Intra horam sextam et septimam aliud Culicum genus longipes ^ 
Zancudos dictum apparet, quod per noctem torquet. Culices Zancudos dicti proboscidem tam longam possident, 
ut eo vestimenta densissima perfodiant. Omnes e speciebus pervariis constant, et tantum inter Zancudos fluminis 
St. Magdalenae et Gujaquil c\. Humboldt species 5 distinxit: Culicem cyanopennem, lineatum, ferocem, chloro- 
j)terum, maculatum. Pariter ac in Europa solummodo feminae pungunt. Flumen fere quodvis species proprias 
possidere videtur, quari si flumine adverso naviges, ct novam speciem observes, ratiocinari libet, fluvium secunda¬ 
rium introisse. Diptera illa Maringuins et Mosquitos dicta ad Andium intertropicarum declivitatem in zonam 
temperatam non sese elevant. Omnes hominis varietates compungunt; ictus vero europaeis, qui nuperrime adve¬ 
nerunt, dolores majores et tenaciores concitant, quam Indis indigenis, quia in illis cutis sensibilitas te¬ 
nuior sit. — Plures horum insectorum species migrationes instituunt. Temporis pluvii incremento in regi¬ 
onibus quibusdam species apparent, prius ignotae. Loco Simiti dicto prope Rio de la Magdalena sito quondam 
